**NAVODILA ZA IZPOLNJEVANJE ELEKTRONSKE PRIJAVNICE ZA VPIS V SREDNJO ŠOLO**

Spoštovani starši in učenci!

V **četrtek, 20. 3. 2025**, bodo učenci **v šoli** med časom pouka izpolnjevali elektronske **prijavnice za vpis** v srednjo šolo.

Pred izpolnjevanjem prijavnice v šoli boste morali doma opraviti **registracijo** z veljavno e-pošto (predlagam e-pošto starša) in osebnimi podatki (ime, priimek učenca), da boste pridobili uporabniško ime (e-naslov) in geslo, ki ga boste izbrali. S temi podatki boste lahko tudi kasneje vstopali v aplikacijo, preverili ustreznost podatkov, prijavnico natisnili in podpisali.

Potek:

1. **do 20. 3. 2025** opravite registracijo, da bodo učenci lahko v šoli vstopali v vpisno aplikacijo.

Registracijo opravite na spletni strani: <https://www.gov.si/teme/vpis-v-srednjo-solo/> 🡪 v 4. točki z naslovom: **Prijava za vpis v srednješolske programe** poiščete in kliknete gumb [**možnost elektronske oddaje prijavnice**](https://paka3.mss.edus.si/vp/ui/#/). Desno zgoraj je gumb prijava, nato spodaj gumb za registracijo, kamor vnesete podatke. Ko potrdite registracijo v svojem e-naslovu (potrditi boste morali svoj uporabniški račun s klikom na povezavo, ki vam jo bodo poslali na izbran e-naslov), učencem izpišite e-naslov in izbrano geslo, ki ga bodo v šoli potrebovali.

1. Izpolnite spodnji obrazec, ki naj ga učenci prinesejo v šolo v četrtek, 20. 3. 2025.
2. Učenci bodo **20. 3. 2025** v šoli samostojno izpolnjevali elektronske prijavnice za vpis. Pri tem jim bo pomagala svetovalna delavka.
3. Doma se skupaj vpišite v vpisno aplikacijo in preverite ustreznost vseh podatkov. Prijavnico je potrebno **natisniti in podpisati**. Podpisan mora biti učenec in eden od skrbnikov.
4. **Podpisane** **prijavnice** morajo učenci prinesti razredničarki **v ponedeljek, 24. 3. 2025**.
5. Svetovalna služba bo vpisnice poslala na izbrane srednje šole.

Navodila bodo objavljena tudi v eAsistentu ter na spletni strani šole.

*\*obrazec ostane učencu – z njim si pomaga pri izpolnjevanju prijavnice za vpis v srednjo šolo*

E-naslov za prijavo v vpisno aplikacijo:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Geslo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka učenca:\_\_\_\_\_\_\_\_\_\_\_\_\_\_\_\_\_\_\_\_\_\_\_\_EMŠO učenca:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka mame: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka očeta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lep pozdrav

Urša Jagličić, svetovalna delavka jaglicic.ursa@oskomenda-moste.si